
	15. riadne zasadnutie
	
	Bod programu MZ č.: 2

	MZ mesta Trnava
	
	Materiál č.: 3

	dňa 1 MACROBUTTON [Dátum] 

 MACROBUTTON "[dátum]" 5. apríla 2025
	
	


Schválenie preklenovacieho úveru na financovanie kapitálových výdavkov mesta Trnava vo výške 5.000.000,-- €.
	Návrh predkladá:
	
	Návrh spracoval:

	Ing. Katarína Koncošová, PhD.
	
	Ing. Katarína Tibenská

	prednostka mestského úradu
	
	odbor ekonomický


Spracované dňa 5. apríla 2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" Ing. Katarína Tibenská
Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:
1. Berie na vedomie

· stanovisko hlavného kontrolóra mesta Trnava k prijatiu úveru, k stavu a vývoju dlhu

2. Schvaľuje

· prijatie bankového úveru vo výške 5 000 000,-- € na financovanie kapitálových výdavkov 

3. Ukladá

Mestskému úradu v Trnave
· zapracovať prijatie bankového úveru do Rozpočtu mesta Trnavy na rok 2025
Dôvodová správa:

Na rokovanie Mestského zastupiteľstva je v súlade s § 11 ods. 4 písm. b) zákona č. 369/1990 Zb. o obecnom zriadení predkladaný návrh na schválenie úverového rámca na financovanie/spolufinancovanie kapitálových výdavkov mesta. 

Úverové zaťaženie mesta v zmysle § 17 ods. 2 až 7 zákona č. 583/2004 Z. z. o rozpočtových pravidlách územnej samosprávy k 31.12.2024 predstavuje 24,77% bežných príjmov predchádzajúceho roka, suma splátok dlhu predstavuje 6,27 %. 

Vývoj ukazovateľov dlhu

	rok
	2020
	2021
	2022
	2023
	2024

	zostatky prijatých úverov k 31.12. (v eur)
	11.028.536
	12.741.003
	14.202.573
	16.254.488
	20.976.141

	úverová zaťaženosť mesta 
	18,34%
	13,45 %
	22,94%
	21,43%
	24,77%

	% splátok dlhu
	5,61%
	5,05%
	4,03%
	4,63%
	6,27%


Mesto predpokladá potrebu úveru vo výške 5.000.000,- eur na financovanie investičných aktivít – kapitálových výdavkov v r. 2025 - 2027. Úver bude poskytnutý vo forme preklenovacieho úveru na kapitálové výdavky (s možnosťou zmeny na investičný úver. Úver sa bude poskytovať na 2 roky s možnosťou predĺženia podľa požiadavky mesta. Na základe žiadosti je možné zníženie úveru k dátumu, ktorý si samospráva určí. Toto zníženie môže byť realizované z vlastných zdrojov, refinancovaním napr. účelovým úverom, z nenávratných finančných príspevkov resp. z iných zdrojov.
Čerpanie investičného úveru VÚB (10 mil. schváleného MZ dňa 25.6.2024)
Pre potreby výpočtu vývoja ukazovateľa dlhu bola vypracovaná simulácia čerpania investičného úveru VÚB v plnej výške 10 mil. eur. Úver sa však čerpá postupne na základe refinancovania už uhradených faktúr mestom Trnava. Čerpanie ku dňu konania MZ predstavuje len 426.191,24 eur.
Čerpanie úveru je možné na viackrát do 10/2026 s tým, že úver sa začne splácať v januári 2026 pravidelnými mesačnými splátkami a mesačná splátka úveru je vo výške 92.592 eur. 
NOVÝ preklenovací úver na kapitálové výdavky  

Pre účely výpočtu dlhu mesta Trnava a výpočet dlhovej služby mesta pracujeme taktiež s predpokladom, že v r. 2025 by sa úver čerpal v plnej výške. Túto možnosť však reálne nepredpokladáme, pretože úverom má mesto Trnava v úmysle vykryť časový nesúlad medzi úhradou dodávateľských faktúr aj takých kapitálových výdavkov, na ktoré bude mesto žiadať granty z prostriedkov EÚ, t.j. nenávratné finančné zdroje. Čerpanie úveru bude postupné na viackrát s možnosťou výberu – úhrady dodávateľských faktúr na účet dodávateľa, refundáciou na účet mesta v prípade úhrady z vlastných zdrojov mesto, alebo priamo načerpaním na účet mesta. V nadväznosti na termíny a výšky prostriedkov z NFP pripísaných na účet mesta Trnava, bude možné finančné prostriedky použiť na mimoriadne, resp. nepravidelné splátky úveru. Týmto spôsobom by postupne prichádzalo k znižovaniu istiny úveru. Simuláciou časovej osi platieb dodávateľských faktúr a prísunu NPF predpokladáme vyčerpať k 31.12.2025 cca 1,5 mil. eur a k 31.12.2026 cca 3,5 mil. eur so schváleného debetného rámca. 
Ide o modelový príklad výpočtu dlhu mesta a dlhovej služby, keďže je náročné predikovať zostatok úveru ku koncu rozpočtového roka, a to aj vzhľadom na nové personálne obsadenie MIRRI SR. Rovnako nie je známa výška úspešných žiadostí o NFP a pridelených finančných prostriedkov, ktoré budú slúžiť ako prípadné splátky istiny. 

Na základe uvedených predpokladov predkladáme vývoj úverovej zaťaženosti mesta a percento splátok dlhu v nižšie uvedenej tabuľke. Úhrn bežných príjmov mesta Trnava a RO k 31.12.2024 je 87.628.043 a úhrn upravených bežných príjmov pre účely výpočtu je vo výške 55.021.436 eur. 
Informatívny prepočet dlhu po prijatí úveru 

	ROK
	k 15.4.2025
	k 31.12.2025
	k 31.12.2026

	Zostatky istín existujúcich  úverov 
	20.258.959
	18.059.935
	15.417.739

	Úver VÚB
	10.000.000
	10.000.000
	8.888.896

	Nový preklenovací – s úverovým rámcom 5 mil.
	5.000.000
	5.000.000
	3.500.000

	ZOSTATKY ISTÍN SPOLU
	35.258.959
	33.059.935
	27.806.635

	Úverová zadĺženosť
	40,24%
	37.73%
	31,73%

	% splátok dlhu
	-
	7,12%
	8,47%


V zmysle §17 zákona č. 583/2004 o rozpočtových pravidlách územnej samosprávy  mesto môže prijať návratné zdroje financovania v prípade, ak celková suma dlhu neprekročí 60 % skutočných bežných príjmov predchádzajúceho rozpočtového roka a suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku mestu z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu. Vzhľadom na skutočnosť, že už pri dosiahnutí úrovne celkovej sumy dlhu mesta 50 % skutočných bežných príjmov predchádzajúceho rozpočtového roka je mesto povinné prijať opatrenia, ktorých cieľom je zníženie celkovej sumy dlhu mesta. V prepočtoch uvádzame úroveň pre zostávajúcu možnosť prijatia úveru vo výške 50 %, t. j. po hranicu, kedy by mesto muselo prijať opatrenia za účelom zníženia celkovej sumy dlhu mesta.

